
ประกาศเทศบาลตำบลนาบอน
เรื่อง   รับสมัครผู้เข้ารับการฝึกอบรมเป็นอาสาสมัครป้องกันภัยฝ่ายพลเรือน (อปพร.)
ประจำปี ๒๕๕๔

---------------------------------------------
ด้วยเทศบาลตำบลนาบอน  จะดำเนินการจัดโครงการฝึกอบรมอาสาสมัครป้องกันภัยฝ่าย
พลเรือน (อปพร.)ประจำปี ๒๕๕๔  ขึ้น   เพื่อเป็นกำลังเสริมหรือกำลังสำรองช่วยเหลือทางราชการในการ

การป้องกันฝ่ายพลเรือนและกิจกรรมของเทศบาลตำบลนาบอน
              
ดังนั้น  อาศัยระเบียบกระทรวงมหาดไทยว่าด้วยกิจการอาสาสมัครป้องกันภัยฝ่ายพลเรือน       พ.ศ.๒๕๕๓ ข้อ ๒๘  และข้อ ๓๕  จึงเปิดรับสมัครผู้ประสงค์จะเข้ารับการฝึกอบรมเป็นอาสาสมัครป้องกันภัยฝ่ายพลเรือน  (อปพร.) ประจำปี ๒๕๕๔  จำนวน  ๕๐  คน  รายละเอียดต่อไปนี้
               
๑. คุณสมบัติและไม่มีลักษณะต้องห้ามดังต่อไปนี้
                    
๑.๑ มีสัญชาติไทย
                    
๑.๒ มีอายุไม่ต่ำกว่า ๑๘ ปีบริบูรณ์
                    
๑.๓ มีภูมิลำเนาหรือถิ่นที่อยู่ในเขตเทศบาลตำบลนาบอน 
                    
๑.๔ เลื่อมใสการปกครองในระบอบประชาธิปไตยอันมีพระมหากษัตริย์ทรงเป็น
ประมุข
                    
๑.๕ ไม่เป็นคนไร้ความสามารถ หรือคนเสมือนไร้ความสามารถ หรือคนวิกลจริต  
                    
๑.๖ ไม่เป็นผู้เสื่อมเสียทางศีลธรรม ในทางทุจริต หรือเป็นภัยต่อสังคม
               
๒. สิทธิของผู้เป็นสมาชิกอาสาสมัครป้องกันภัยฝ่ายพลเรือน (อปพร.)
                    
๒.๑ แต่งเครื่องแต่งกายและประดับเครื่องหมาย อปพร.
                    
๒.๒ ใช้วิทยุสื่อสารของทางราชการในการปฏิบัติหน้าที่ตามที่ได้รับมอบหมายเป็น  ลายลักษณ์อักษร
                    
๒.๓ ได้รับการคุ้มครองตามระเบียบและกฎหมายในการปฏิบัติหน้าที่ป้องกันและบรรเทาสาธารณภัย และหน้าที่อื่น ตามคำสั่งโดยชอบด้วยกฎหมายของผู้บัญชาการ   รองผู้บัญชาการ  ผู้อำนวยการ  รองผู้อำนวยการ   ผู้ช่วยผู้อำนวยการ หรือพนักงานตามกฎหมายว่าด้วยการป้องกันและบรรเทาสาธารณภัย
               
๓. ระยะเวลาการรับสมัคร
                   

รับสมัครตั้งแต่วันที่  ๑๕  มีนาคม  ๒๕๕๔  ถึงวันที่  ๑๘  เมษายน  ๒๕๕๔ 
(ตั้งแต่เวลา ๐๘.๓๐ – ๑๖.๓๐ น.  เว้นวันหยุดราชการ)

              
๔. สถานที่รับสมัคร
                   

สมัครได้ด้วยตนเอง  ณ  สำนักงานเทศบาลตำบลนาบอน  

/๕. หลักฐาน……..

  -๒-
               
๕. หลักฐานในการรับสมัคร
                    
๕.๑ ใบสมัคร  
                    
๕.๒ สำเนาทะเบียนบ้าน   จำนวน ๑ ฉบับ                                                                                                        
                     
๕.๓ สำเนาบัตรประชาชน  จำนวน ๑ ฉบับ
                    
๕.๔ รูปถ่ายหน้าตรงไม่สวมหมวก ๑ นิ้ว ๒ รูป (ถ่ายไม่เกิน ๖ เดือน)
                  

๕.๕ หนังสือรับรองการเป็นพนักงาน ลูกจ้าง หรืออาสาสมัคร (กรณีผู้สมัครมีภูมิลำเนาอยู่นอกเขต)

                    
๕.๖ ใบรับรองแพทย์   
               
๖. สอบถามรายละเอียดได้ที่  สำนักงานเทศบาลตำบลนาบอน   โทร. ๐-๗๕๔๙-๑๑๕๘
                             จึงประกาศมาเพื่อทราบโดยทั่วกัน

                                                               ประกาศ  ณ  วันที่  ๗      มีนาคม  พ.ศ. ๒๕๕๔
      ยุทธศักดิ์   พัฒนเกษตรวงศ์
                                                                      (นายยุทธศักดิ์   พัฒนเกษตรวงศ์) 
                                                                        นายกเทศมนตรีตำบลนาบอน
                                           ผู้อำนวยการศูนย์อาสาสมัครป้องกันภัยฝ่ายพลเรือนเทศบาลตำบลนาบอน

